**การแข่งขันโต้วาทีภาษาใต้ ปีที่ ๑๔**

**๑. ที่มาและความสำคัญ**

การพัฒนาศักยภาพของนักศึกษาเป็นอีกหนึ่งภารกิจหลักของสถาบันการศึกษา โดยเฉพาะการสร้างภาวะผู้นำ และผู้ตามที่ดี ดังนั้นนักศึกษาจึงควรได้รับการฝึกฝนในการกล้าแสดงออก ทั้งทางด้านร่างกายและความคิด ได้อย่างถูกต้องและเหมาะสม รวมถึงทักษะในการแก้ไขปัญหาเฉพาะหน้า อย่างมีเหตุผล ดังนั้น คณะบริหารธุรกิจ มหาวิทยาลัยเทคโนโลยีราชมงคลศรีวิชัย สงขลา จึงเล็งเห็นโอกาสที่จะจัดโครงการโต้วาทีภาษาใต้ ในช่วงงานนิทรรศการวิชาการบริหารธุรกิจขึ้น เพื่อให้นักศึกษาได้ตระหนักถึงการกล้าแสดงออก และการอนุรักษ์ศิลปวัฒนธรรมการพูดของภาคใต้ และการทำงานเป็นทีม เพื่อเสริมสร้างบุคลิกภาพ และสติปัญญา ให้กับนักศึกษาเพื่อสามารถก้าวไปสู่บัณฑิตนักปฏิบัติ ตามปณิธานของมหาวิทยาลัยฯ

**๒. วัตถุประสงค์ของโครงการ**

 ๑. เพื่อให้นักศึกษาฝึกการแก้ไขปัญหาเฉพาะหน้าได้อย่างมีเหตุผล

 ๒. เพื่อพัฒนาบุคลิกภาพของนักศึกษาให้มีภาวะความเป็นผู้นำ และผู้ตามที่ดี

๓. เพื่อให้นักศึกษาได้ร่วมกันอนุรักษ์ศิลปวัฒนธรรมการพูดของภาคใต้

**๓. เป้าหมายของโครงการ**

 ๑. เป้าหมายเชิงปริมาณ

 - จำนวนนักศึกษาที่เข้าร่วม ๑๐๐ คน

 ๒. เป้าหมายเชิงคุณภาพ

 - ร้อยละของความพึงพอใจของผู้เข้าร่วมโครงการไม่น้อยกว่าร้อยละ ๗๕

**๔. ประโยชน์ที่คาดว่าจะได้รับ**

นักศึกษาสามารถใช้ความคิดในการแก้ไขปัญหาเฉพาะหน้าได้อย่างมีเหตุผล แสดงออกถึง การเป็นผู้นำและผู้ตามได้อย่างเหมาะสม และเกิดความสามัคคีในหมู่คณะ อีกทั้งนักศึกษาได้ร่วมกันอนุรักษ์ศิลปวัฒนธรรมการพูดของภาคใต้อีกด้วย

**๕. กำหนดการจัดงาน**

กำหนดการจับฉลากญัติ คู่แข่งขันฝ่ายเสนอและฝ่ายค้าน ล่วงหน้า ในวันพุธที่ ๓๐ ธันวาคม ๒๕๖๓ เวลา ๑๓.๓๐ น. และกำหนดการแข่งขันโต้วาทีภาษาใต้ ในวันศุกร์ที่ ๘ มกราคม ๒๕๖๔ ระหว่างเวล**า** ๐๙.๐๐ – ๑๗.๐๐ น. ณ คณะบริหารธุรกิจ อาคารเฉลิมพระเกียรติ ๗ รอบ พระชนมพรรษา มหาวิทยาลัยเทคโนโลยีราชมงคลศรีวิชัย

 ๐๘.๐๐ – ๐๘.๓๐ น. ลงทะเบียน

 ๐๘.๓๐ - ๐๙.๐๐ น. แต่ละทีมเตรียมความพร้อม

 ๐๙.๐๐ - ๑๒.๐๐ น. เริ่มแข่งขันแต่ละทีม

 ๑๒.๐๐ – ๑๓.๐๐ น. พักเตรียมความพร้อม

 ๑๓.๐๐ – ๑๓.๓๐ น. แข่งขันรอบชิงชนะเลิศ

 ๑๔.๐๐ – ๑๔.๓๐ น. ประกาศผลการแข่งขันและมอบเกียรติบัตร

**๖. คุณสมบัติผู้เข้าแข่งขัน**

1. กำลังศึกษาอยู่ในระดับมัธยมปลาย ปวช ปวส. หรือ ปริญญาตรี (ในแต่ละทีมสามารถคละกันได้)
2. อายุ ๑๖ - ๒๓ ปี ไม่จำกัดเพศ โดยต้องศึกษาอยู่ในสถาบันการศึกษาเดียวกันเท่านั้น
3. สมาชิกของทีม ทีมละ ๓ คน

**๗. กติกาและเกณฑ์การตัดสิน**

**๗.๑ กติกาและการตัดสิน**

๑. สถาบันการศึกษาส่งนักศึกษาระดับมัธยมศึกษาตอนปลาย ประกาศนียบัตรวิชาชีพ ระดับประกาศนียบัตรวิชาชีพชั้นสูง และปริญญาตรี เข้าแข่งขันเป็นทีม ทีมละ ๓ คน (ใน ๑ ทีม สามารถ คละกันได้)

๒. รูปแบบของการแข่งขันโต้วาที

 ๒.๑ ใช้เวลาทีมละไม่เกิน ๑๐ นาที/รอบ โดยกำหนดดังนี้

 - ผู้เสนอ ๓ นาที

 - ผู้สนับสนุนคนละ ๒ นาที

 - สรุป ๓ นาที

 ๒.๒ ญัตติที่ใช้ในการแข่งขัน

 - รอบคัดเลือก ญัตติ

 ๑. มีธุรกิจเล็กๆ ของตัวเอง ดีกว่าเป็นลูกน้องในองค์กรใหญ่

 ๒. อยู่ชนบทแบบเรียบง่ายดีกว่าศิวิไลซ์ในเมืองกรุง

 ๓. ปัญหาการศึกษาไทยควรแก้ที่ระบบมากกว่าบุคลากร

 ๔. โชเชี่ยลเน็ตเวิร์คคือโลกแห่งการเรียนรู้หรือแหล่งรวมอบายมุขกันแน่

 ๕. ประสบการณ์มีค่ากว่าใบปริญญา

 ๖. แก้ปัญหาเด็กเรียนอ่อน ควรมาก่อนพัฒนาเด็กเรียนเก่ง

 ๗. เป็นโสดสดใสสบายใจกว่ามีคู่

 ๘. คนฉลาดมีโอกาสมากกว่าคนรวย

 ๙. เป็นเด็กเรียนดีกว่าเป็นเด็กกิจกรรม

 ๑๐. เที่ยวเมืองไทย สุขใจกว่าเที่ยวเมืองนอก

 ๑๑. ระบบราชการไทย ทำเรื่องง่ายให้เป็นเรื่องยาก

 ๑๒. โลกก้าวหน้าต้องพึ่งพาเทคโนโลยีไม่ใช่อยู่ที่ศีลธรรม

 ๑๓. ปัญหายาเสพติดเป็นพิษกว่าคอร์รัปชั่น

 ๑๔. ใช้ของแท้แบรนด์ทั่วไปดูโก้กว่าใช้ของก๊อป แบรนด์ Hi-end

 ๑๕. มีนักกีฬาแกร่งทีมจะแข็งกว่ามีโค้ชเก่ง

 ๑๖. ภัยธรรมชาติร้ายกาจกว่าภัยมนุษย์

 ๑๗. เอาชีวิตรอดในโลกยุคใหม่ จำเป็นต้องใส่หน้ากาก

 - รอบชิงชนะเลิศ ญัตติ “นโยบายประชานิยม ทำร้ายสังคมมากกว่าส่งเสริม”

 ๓. การประกวดมี ๒ รอบ

 - รอบคัดเลือก ตัดสินเหลือ ๒ ทีม โดยคัดเลือก ๒ ทีม ที่ได้คะแนนรวมมากที่สุด

 - รอบตัดสิน ตัดสินโดยคะแนนรวมของแต่ละทีม โดยถือเอาการตัดสินใจของกรรมการ

 เป็นที่สุดของการตัดสิน

 ๔. ผู้สมัครแข่งขันต้องเข้าร่วมแข่งขันตามวัน เวลา และสถานที่ที่ผู้จัดกำหนดไว้ หากไม่สามารถ มาตามกำหนด จะถือว่าสละสิทธิ์

 ๕. ผู้สมัครจะต้องเตรียมอุปกรณ์นำเสนอมาให้พร้อม

**๗.๒ หลักเกณฑ์การตัดสิน**

คณะกรรรมการจะพิจารณาความสามารถของผู้เข้าประกวด โดยมีคะแนนเต็มทั้งสิ้น ๑๐๐ คะแนน โดยแบ่งออกเป็น

๑. มารยาท บุคลิกภาพ ๑๐ คะแนน

๒. หลักฐานอ้างอิง ๒๐ คะแนน

๓. เหตุผลในการหักล้าง ๒๐ คะแนน

๔. เนื้อหาสาระ ๒๐ คะแนน

๕. การใช้ภาษาหรือลูกเล่น ๓๐ คะแนน

**คะแนนรวม ๑๐๐ คะแนน**

**๗.๓ รางวัลประเภทต่างๆ**

๑. รางวัลชนะเลิศ ทุนการศึกษา ๕,๐๐๐ บาท

๒. รองชนะเลิศอันดับที่หนึ่ง ทุนการศึกษา ๓,๐๐๐ บาท

๓. รองชนะเลิศอันดับที่สอง ทุนการศึกษา ๒,๐๐๐ บาท

๔. รางวัลชมเชย จำนวน ๓ รางวัล ทุนการศึกษา ๕๐๐ บาท

**\*\*\* ผู้เข้าแข่งขันจะได้รับเกียรติบัตรเข้าร่วมการแข่งขันการโต้วาทีภาษาใต้ทุกคน \*\*\***

**หมายเหตุ**

**วันที่จัดการแข่งขัน และสถานที่แข่งขัน อาจมีการเปลี่ยนแปลงได้ตามความเหมาะสม ซึ่งหากมี การเปลี่ยนแปลงใดๆ ผู้จัดจะแจ้งให้ทราบล่วงหน้าอย่างน้อย ๗ วัน ทั้งนี้เพื่อให้เกิดประสิทธิภาพในการ จัดงานอย่างดีที่สุด รับสมัครตั้งแต่บัดนี้เป็นต้นไป หมดเขตรับสมัครวันที่ ๒๘ ธันวาคม ๒๕๖๓**

**\*\* สอบถามรายละเอียดเพิ่มเติมได้ที่**  ฝ่ายพัฒนานักศึกษา คณะบริหารธุรกิจ

มหาวิทยาลัยเทคโนโลยีราชมงคลศรีวิชัย โทรศัพท์ ๐ - ๗๔๓๑ - ๖๑๗๖

โทรสาร ๐ - ๗๔๓๑ - ๖๑๗๗

ผู้ประสานงาน พิมพ์อักษร แก้วภักดี โทร.๐๘ – ๔๓๐๐ – ๕๖๖๕

E-mail : pattanafba@gmail.com

@

**\*\*\* การตัดสินของคณะกรรมการถือเป็นที่สิ้นสุด \*\*\***



คณะบริหารธุรกิจ

มหาวิทยาลัยเทคโนโลยีราชมงคลศรีวิชัย

เลขที่สมัคร.................

 **ใบสมัครการแข่งขันโครงการ**

 **“โต้วาทีภาษาใต้ ปีที่ ๑๔”**

ชื่อทีม .........................................................................................................................

สถานศึกษา …………………………………………………….………………………………………………

|  |  |  |  |  |
| --- | --- | --- | --- | --- |
| ที่ | ชื่อ - สกุล | อายุ | โทรศัพท์ | E-mail |
| ๑ |  |  |  |  |
| ๒ |  |  |  |  |
| ๓ |  |  |  |  |
| ๔ |  |  |  |  |

**หมายเหตุ :**

**ส่งใบสมัครพร้อมสำเนาบัตรประจำตัวประชาชน ถึงฝ่ายพัฒนานักศึกษา และเพื่อเปิดโอกาสให้ทุกทีมได้เตรียมตัวล่วงหน้าก่อนการแข่งขัน จะมีการจับญัติและคู่แข่งขันฝ่ายเสนอและฝ่ายค้าน แบบออนไลน์ ผ่านทาง Fanpage facebook ; คณะบริหารธุรกิจ มทร.ศรีวิชัย ในวันพุธที่ ๓๐ ธันวาคม ๒๕๖๓**

**ลงชื่อผู้ควบคุมทีม/ หัวหน้าทีม**

.........................................................

( )

วันที่.........../............................../...............